b'\n_START_ARTICLE_\nGilbert Arenas\n_START_SECTION_\nUra\n_START_PARAGRAPH_\nArenas pelasi vuosina 1999\xe2\x80\x932001 yliopistokoripalloa Arizonan yliopistossa. J\xc3\xa4lkimm\xc3\xa4isell\xc3\xa4 kaudella h\xc3\xa4n teki pisteit\xc3\xa4 16,2 ottelua kohden. Arenas osallistui vuoden 2001 NBA:n varaustilaisuuteen, jossa Golden State Warriors varasi h\xc3\xa4net toisen kierroksen alussa. Ensimm\xc3\xa4isell\xc3\xa4 kaudellaan h\xc3\xa4n oli mukana 47 ottelussa ja oli tulokkaiden nelj\xc3\xa4nneksi paras pistemies. Toisella kaudella Arenas oli useasti joukkueen paras pistemies ja h\xc3\xa4net valittiin sarjan kehittyneimm\xc3\xa4ksi pelaajaksi. Kahden kauden j\xc3\xa4lkeen Golden Statessa Arenas siirtyi Washington Wizardsiin. Tilastojen valossa h\xc3\xa4nen paras kautensa oli kausi 2005\xe2\x80\x932006, jolloin h\xc3\xa4n teki 29,3 pistett\xc3\xa4 ottelua kohden. Arenas teki kes\xc3\xa4ll\xc3\xa4 2008 Wizardsin kanssa kuusivuotisen sopimuksen, jonka arvo oli yli 125 miljoonaa dollaria._NEWLINE_Joulukuussa 2009 paljastui, ett\xc3\xa4 Arenas oli ottanut aseen esille Wizardsin pukukopissa yhdess\xc3\xa4 Javaris Crittentonin kanssa. Aluksi liiga yritti yhdess\xc3\xa4 seuran kanssa salata selkkauksen, mutta New York Post paljasti tapahtumat. Tammikuun alussa Arenasille langetettiin pelikielto tapahtumien tutkintojen ajaksi. Lopulta h\xc3\xa4n sai loppukauden kest\xc3\xa4neen pelikiellon. Kauden 2010\xe2\x80\x932011 Arenas aloitti Washingtonissa, mutta seura vaihtoi h\xc3\xa4net joulukuussa 2010 Orlando Magicin Rashard Lewisiin. Kauden p\xc3\xa4\xc3\xa4tteeksi seura ei jatkanut sopimusta h\xc3\xa4nen kanssaan ja vasta maaliskuussa 2012 h\xc3\xa4n siirtyi loppukaudeksi Memphis Grizzliesiin. Marraskuussa 2012 Arenas siirtyi kiinalaiseen Shanghai Sharksiin.'